21. ΝΟΜΟΘΕΤ. ΔΙΑΤΑΓΜΑ υπ’ αριθ. 45 της 5/5 Δεκ. 1968 (ΦΕΚ Α΄287) Περί συγκροτήσεως των Διοικητικών Συμβουλίων Οργανισμών Τοπικής Αυτοδιοικήσεως, Νομικών Προσώπων Δημοσίου Δικαίου Δημοσίων Επιχειρήσεων και Εμπορικών Εταιρειών. Άρθρ.1.-1.Τακτικοί δικασταί εν ενεργεία, συμμετέχοντες επί τη βάσει της κειμένης νομοθεσίας εις Διοικητικά Συμβούλια Οργανισμών Τοπικής Αυτοδιοικήσεως, Νομικών Προσώπων Δημοσίου Δικαίου, Δημοσίων Επιχειρήσεων και Εμπορικών Εταιρειών, και αποχωρήσαντες τούτων αυτοδικαίως κατ’ εφαρμογήν του άρθρ. 103 του Συντάγματος, αντικαθίστανται και αντ’ αυτών διορίζονται εφ’ εξής και εν πάση περιπτώσει εισαγγελείς, διοικητικοί υπάλληλοι επί βαθμώ 1ω έως 3ω και λοιποί ανώτεροι δημόσιοι λειτουργοί ή επίτιμοι δικασταί. 2.Μέχρι του διορισμού παρά του κατά περίπτωσιν αρμοδίου Υπουργού των εις αντικατάστασιν των τακτικών δικαστών νέων μελών, τα κατά την προηγουμένην παράγραφον Διοικητικά Συμβούλια νομίμως συγκροτούνται και λειτουργούσιν άνευ της συμμετοχής των αποχωρησάντων τακτικών δικαστών. 3.Η θητεία εκάστου διοριζομένου νέου μέλους διαρκεί μέχρι λήξεως του χρόνου δι’ όν διωρίσθη ο αποχωρήσας τακτικός δικαστής. Άρθρ.2.-Η ισχύ του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 